દંતેવાડા: છત્તીસગઢમાં યોજાનારી વિધાનસભા ચૂંટણી પહેલા નક્સલીઓના હુમલા ચાલુ જ છે. નક્સલીઓએ આઠ દિવસની અંદર ફરી એકવાર સુરક્ષાદળોને નિશાન બનાવ્યા છે. દંતેવાડામાં થયેલા આ હુમલામાં 4 લોકોના મોત થયા છે. મૃતકોમાં ત્રણ નાગરિકો અને એક જવાનનો સમાવેશ થાય છે. આ હુમલામાં CISFના બે જવાન પણ ઘાયલ થયા છે. ઘાયલ જવાનોને હોસ્પિટલમાં દાખલ કરવામાં આવ્યા છે. જણાવી દઈએ કે રાજ્યમાં બે તબક્કામાં વિધાનસભા ચૂંટણી યોજાશે. પ્રથમ તબક્કામાં 12 નવેમ્બરે 18 વિધાનસભાની બેઠકો પર વોટિંગ થશે.